rlitschk/wikidir huggingface dataset:
Ontjekolontje (dat kummt vun franzöösch Eau de Cologne, „Water ut Köln“) is en Rüükwater, dat toeerst in Köln maakt worrn is. Hüüt steiht de Begreep för en ganze Reeg vun Duftwaters, wo normalerwies na de Definitschoon vun Parfüms hüdigendaags 2 bet 5 % ätherisch Ööl binnen sünd. Grundstoff is Äthanol. An Ööl kann dor ünner annern wat rankamen vun de Sitrusfrücht Sitronen, Oranschen, Mandarinen, Bergamotten, Limetten, Pampelmusen un Pomeranzen un vun de Krüder Lavennel, Rosmarin, Thymian un Jasmin. Dat eerste Ontjekolontje hett de Italiener Johann Maria Farina 1709 in Köln maakt. Farina hett de Firma Farina gegenüber opmaakt, de hüüt noch Ontjekolontje maakt. Ofschoonst na de Definitschoon dit Ontjekolontje mit mehr as 5 % ätherisch Ööl al as Odetolett gellen müss. Aver ok annere hebbt dat Ontjekolontje later namaakt (ok wenn dat denn faken anners rüken dee), to’n Bispeel 4711.
Stellet Licht (ok Stilles Licht un Luz silenciosa, engelschen Titel Silent Light, Festivaltitel Lumière silencieuse) is en Film vun Carlos Reygadas. He is op Plautdietsch dreiht worrn. De Film speelt in Cuahtémoc, Chihuahua, Mexiko in ene Kolonie vun Mennoniten. He vertellt de dramaatsche Geschicht vun Johan, de mit Esther verheiraadt is, aver sik in Marianne verleevt un sik gegen Godd un de Gemeend stellt. De Dorstellers in’n Film sünd allens Laien, so as Reygadas dat faken in siene Films maakt. Stellet Licht is 2007 bi de Filmfestspelen in Cannes för de Golden Palm nomineert wesen un hett den Jury-Pries kregen. Op dat Internatschonale Filmfestival Chikago hett he den Golden Hugo wunnen. Op dat Internatschonale Filmfestival Bergen hett he den Importpries vun dat Norweegsche Filminstitut kregen un den Pries för dat Beste Dreihbook op dat Internatschonale Filmfestival Stockholm. Ok op dat Internatschonale Filmfestival Huelva hett he wunnen, den Gollen Kolumbus. Bi dat Filmfestival Havanna hett he de Grote Korall kregen. 2008 hett Stellet Licht fief Ariel-Priesen kregen, för den besten Film, besten Speelbaas, beste Blangenrull för ene Fro, beste Kamera un dat beste Original-Dreihbook. Stellet Licht in de Internet Movie Database (engelsch)
Rubén Toribio Díaz Rivas (* 17. April 1952 in Lima) is en ehmalger peruaansch Footballspeler. De Afwehrspeler speel för Deportivo Municipal, Universitario de Deportes un Sporting Cristal in Peru. Mit Sporting Cristal wunn he in de Johren 1979, 1980 un 1983 de Meesterschap. Mit de peruaansch Natschonalmannschap hett he an de Footballweltmeesterschapen 1978 un 1982 deelnommen. Todem weer he Liddmaat van de peruaansch Mannschap, de 1975 de Copa América wunnen hett. He hett van 1972 bit 1985 insgesamt 89 Lännerspelen maakt, un dorbi 2 Doren schaaten, wat hüm to Tiet up Platz 10 van de peruaansch Rekordnatschonalspeler bringen dee. Statistik up rsssf rsssf: Copa América 1975 rsssf: Pers Rekordnationalspieler
Ralf Komorr (* 5. Juli 1962 in Kiel) is een düütschen Schauspeler. Nah sien Studium an de Schauspeelschool in Kiel speelt he meestens bi’d Theater, u. a. in Kiel, Hamborg, Lüünborg un Hof. In’d Fernsehen wurr he dör Rullen in de Serien Fest im Sattel, Die Piefke-Saga, Unter Uns, Der Landarzt oder Der Nelkenkönig bekannt. Ralf Komorr in de Internet Movie Database (engelsch)
Wiesens is een Oortsdeel van Auerk in Oostfreesland un hett ruch weg 2000 Inwahner. Bit to de Gemeendenrebeetsreform 1973 weer dat een eegenstännig Gemeend. Historisch Middelpunkt van de Oort is de up een Warf liggend historisch Kark mit ehr Barockkanzel ut dat Johr 1735 un de to de Kark gehörend Karkhoff. De L 34 föhrt dör den Oort. Wiesens liggt an’ Ems-Jade-Kanal un hett ok een Anloopsteh, de van de MS Aurich anfohren wurrd. Bi de Kark hannelt sück dat um een Backsteenbo ut dat 13. Johrhunnert mit een free stahn Glockentoorn. In de Glockentoorn befind sück de öllste Glock in Oostfreesland, de noch lüüten kann. Se stammt ut de Tiet, as de Kark baut wurrn is. In’ 15. Johrhunnert wurr de bit dorhenn bestahn rund Apsis dör een rechteckig Chor ersett un 1818 veer Meter van de Höcht van de Karkhoffsmuern afdragen. Nöördlich van de Kark bi de "dattein Eeken" befind sück de sogenannte "Tjedestein", up de Tekens staht, de man bit hüdtodag nich entziffern kunn. Se sehn aber ähnlich ut, as up spaansch, franzöösch un irisch Felsbiller ut de fröhe Bronzetiet.
Heinz-Günter Bargfrede (* 20. Januar 1942 in Zeven) is en düütschen Politiker bi de CDU. Bargfrede arbeidt toeerst as Postbüdel. 1986 keem he in’n Landkreis Rodenborg in’n Kreisdag. 1984 bet 1986 weer he Börgermeester vun de Stadt Rodenborg un denn vun 1987 bet 1991 de twete Landraad in’n Kreis. 1990 is he in’n Wahlkreis 30 in Neddersassen in’n Bundsdag wählt worrn un is dor vun’n 20. Dezember 1990 bet to’n 26. Oktober 1998 twee Wahlperioden binnen bleven. 1993 höör he as Plattsnacker to de Initiativ vun Wolfgang Börnsen, de sik dorför insetten dee, dat Plattdüütsch in de Europääsche Charta vun de Regional- un Minnerheitenspraken mit opnahmen warrt. He deit nu in Heeßl leven, is verheiraadt un hett een Söhn.
In de Speeltheorie is en Nullsummenspeel en Situatschoon, in de een Speler akraat dat winnt oder verleert, wat de annern Spelers verleert oder winnt. De Naam meent: wenn een all dat tosammentellt, wat de Spelers winnt oder verleert, kummt 0 dorbi rut. Bispelen dorför sünd Schach oder Go: dat is nich mööglich, dat alle twee Spelers to de glieke Tiet winnt. 'N beten allgemeener sünd Kunstantsummenspelen: wat de Spelers tosammen winnt oder verleert, is jümmers kunstant. En Bispill dorför is dat Opdelen vun en Koken: all tosamen kriegt een Koken. Wenn de een mehr kriggt, kriegt de annern weniger. En Kunstantsummenspeel kann een jümmers in en Nullsummenspeel ümwanneln. Dorför mutt een blots de Winnfunkschoon anpassen: Wenn dat t.B. bi en Schachpartie för den Winner 1 Punkt un vör den Verlerer 0 Pünkt gifft, dann is dat en Kunstantsummenspeel mit de Summ 1. Aber wenn dat 1 Punkt för den Winner un -1 Punkt för den Verlerer gifft, dann is dat en Nullsummenspeel. 1944 hebbt John von Neumann un Oskar Morgenstern bewiest, dat een en Nullsummenspeel för n Spelers jümmers ok as en Nullsummenspeel för twee Spelers utdrücken kann un dat een en nich-Nullsummenspeel för n Spelers jümmers as en Nullsummenspeel
Vlastimil Hort (* 12. Januar 1944 in Kladno) is en tschechisch-düütsch Schachspeler, de eerst för de Tschechoslowakei, siet 1986 för Düütschland speelt hett. Hort hett en Studium mit Swoorpunkt Butenhannel maakt. 1960 in Leipzig nehm he eerstmals an en Schacholympiade deel. He hett bi de Europa-Mannschapsmeesterschap in‘n Schach 1961 in Overhus för de Tschechoslowakei speelt. 1962 wurr he Internatschonaler Meester, 1965 kreeg he vun de FIDE den Grootmeestertitel tospraaken. Bi dat Interzonenturnier in Sousse 1967 keem Hort up Rang 6. 1970 wurr he för den Wettkamp UdSSR gegen den Rest der Welt an Brett 4 insett. Dorbi hett he Lew Polugajewski mit 2,5:1,5 besiegt. De tschechoslowaaksch Landsmeesterschap kunn he 1970, 1971, 1972, 1975, 1977 un 1984 för sück entscheeden. In dat Veertelfinale vun den Qualifikatschonswettkamp to de Schachweltmeesterschap 1978 weer Hort 1977 in Reykjavík gegen Boris Spasski knapp mit 7,5:8,5 ünnerleegen. In de 15. Partie verlor he in klar Gewinnstellung dör Tietöverschreeden un kunn disse unglückelke Nedderlaag in de letzt Partie nich mehr utglieken. Dormals hörr Hort to de best Spelers vun de Welt, sien best Platzeeren weer de sösste Platz, den he 1977 gliekup mit Lew Polugajewski un Michail Tal beleggen dee. Sie hööchste Elo-Tall vun 2620 reck he
Arthur Marohn (* 14. Juni 1893 in Mariendorf; † 21. April 1975 in Berlin) weer en düütsch Footballspeler un -trainer. Marohn is as 16-Johriger de Nahwussmannschap vun den Berliner TuFC Viktoria 89 bitreeden un is 1913 in de eerste Mannschap vun den amteeren Berliner Meester uprückt, för den de 1,83 m groot Middelfeldspeler tweemal de Berliner Meesterschap winnen kunn. Dordör nehm he mit de Mannschap jewiels an de Endrunn um de Düütsch Meesterschap deel un keem an’n 5. Mai 1912 in Danzig bi den 7:0-Sieg över den BuEV Danzig in dat Veertelfinale to’n Insatz. Dat glieker passeer hüm an’n 13. April 1913 bi den 6:1-Sieg över den SV Prussia-Samland Königsberg in Berlin. Sien letzt Speel bi Düütsch Meesterschapen weer an’n 27. April 1913 dat mit 1:3 gegen den VfB Leipzig verloren Halffinale. He hett 27 Spelen för de Utwahlmannschap vun den Verband Brandenburgischer Ballspielvereine maakt. Sien eenzig Lännerspeel för de Düütsch Footballnatschonalmannschap hett he an’n 5. Juni 1921 bi de 0:3-Nedderlaag gegen Ungarn in Budapest maakt. Torvör wurr he all för de beid letzt Lännerspelen vör den Eersten Weltkrieg inlaaden, keem aber nich to’n Insatz. Berliner Meester 1916 un 1919 Nahdem Marohn de Trainerlizenz erwurben harr, hett he den Berliner
Jean-Pierre Maurice Georges Beltoise (* 26. April 1937 in Paris, Frankriek; † 5. Januar 2015 in Dakar, Senegal) weer en franzöösch Motorrad- un Automobilrennfohrer. He weer Schwager van den Rennfohrer François Cevert, mit den he bi Sportwagenrennen mehrfack en Fohrerpaar billen dee. Beltoise fung sien Loopbahn in‘n Motorradsport an un weer Anfang van de 1960er Johren en van de spoodriekst franzöösch Motorradsportler. He wunn 1961 bit 1964 veermal in’n Reeg de franzöösch Motorrad-Meesterschap in de Klass bit 125 cm³, dorto in de glieker Johren dreemal den Titel in den Klassen bit 175 cm³ un bit 250 cm³ un eenmal in de 500-cm³-Klass. Dorto nehm he an Motorrad-Weltmeesterschapen dee. Sien best Platz an’t Enn’n van de Saison weer Platz 6 in de Saison 1964. 1965 wunn he de franzöösch Formel-3-Meesterschap un steeg dornah in de Formel 2 up. Dor geev he 1966 neben Jo Schlesser bi Matra Sports sien Debüt in de Formel-2-Europameesterschap, de he 1968 mit en Matra MS7 wunn. 1966 geev he sien Debüt in de Formel 1. 1968 keem he denn för Matra eerstmals in de Punkteränge un keem in dat Johr up Platz 9 in de Fohrerwertung. 1969 wessel Beltoise to Matra International. He wurr Teamkolleeg van
Ignazio Giunti (* 30. August 1941 in Rom; † 10. Januar 1971 in Buenos Aires) weer en italieensch Automobilrennfohrer. Giunti geev gemeensam mit Teamkolleeg Clay Regazzoni sien Debüt 1970 för Ferrari in de Formel 1. En veert Rang bi den Grooten Pries van Belgien weer sien eenzig Resultat in den Punkterängen. Dormit keem he in dat Johr up den 17. Rang in de Fohrerwertung. Insgesamt hett he veer Formel-1-Rennen bestreeden. Giunti nehm todem an Touren- un an Sportwagenrennen deel. In Deensten van Ferrari is he bi dat 1000-km-Rennen van Buenos Aires 1971 to Dood kommen. Jean-Pierre Beltoise harr den Tank van sien Matra dröög fohren un wull sien Auto to’n Uptanken dwars över de Teelgerade an de Box schuuven. Mike Parkes kunn noch utwieken, de dicht dorachter fohrn Giunti is up den Matra drapen. De Wagen gungen in Flammen up. De Huut vun Giunti wurr bit to 70% verbrennt. An de Folgen is he denn in’t Krankenhuus storven. Beltoise muss en Geldstraaf betallen un hüm wurrn tietwies de Fohrerlizenzen streeken. Ignazio Giunti. Mehr Biller, Videos oder Audiodateien to’t Thema gifft dat bi Wikimedia Commons. Ignazio Giunti in de Datenbank van motorsportmemorial.org (engelsch)
Sparta betekent Sparta, antike Stadt, Sparta, modern Stadt in Grekenland, de Codenaam vun dat Bedrievsystem Windows for Workgroups 3.1 (kiek bi Microsoft Windows 3.x), Sparta, en Rakeet, Sparta, en Musikgrupp, Škoda Sparta, en Automodell, Sparta, en Fohrradnaam, Sparta Rotterdam, nedderlandschen Footballvereen, Sparta Prag, tschechschen Footballvereen, HC Sparta Prag, tschechschen Ieshockeyvereen, Sparta, Oort in Georgia, USA, Sparta, Oort in Kentucky, USA, Sparta, Oort in Michigan, USA, Sparta, Oort in Missouri, USA, Sparta, Oort in New York, USA, Sparta, Oort in North Carolina, USA, Sparta, Oort in Tennessee, USA, Sparta, Oort in Wisconsin, USA. Kiek ok bi: Spartan, Spatha, East Sparta. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Vespasian (* 17. November 9 in Falacrina; † 23. Juni 79 in Aquae Cutiliae) weer van 1. Juli 69 bit 23. Juni 79 Kaiser vun Rom. He weer de letzte Kaiser van dat Veerkaiserjohr. He hett dat Imperium tosommenhollen, worbi ok sien Charakter bidragen hett, wat hüm düütlich positiv van sien Vörgängers Caligula oder Nero afhoben hett. 51 n. Chr. weer he as Suffektkunsel to'n eersten Mol röömschen Kunsel wurrn. „Richtigen“ Kunsel is he to'n eersten Mol 70 n. Chr. wurrn. Dor weer he al Kaiser. Caesar Vespasianus Augustus, fröher Naam Titus Flavius Vespasianus, weer de eerste röömsche Kaiser ut de flavische Dynastie. Mit Vespasian keem een Mann up de Thron, de wegen sien tolerant un weltopen Oort een Utnahm in disse Positschoon dorstellen de. Während sien teinjahrig Heerschop hett he dat henkregen, dat dat Riek politisch un finanziell stabil wurrn is. He gellt as een van de bedüüdenst Kaisers un man stellt hüm in een Rieg mit Augustus un Trajan. Sien Söhns un Nahfolger weern Titus un Domitian.
Gian-Claudio Giuseppe «Clay» Regazzoni (* 5. September 1939 in Porza; † 15. Dezember 2006 dicht bi Fontevivo bi Parma, Italien) weer en Swiezer Automobilrennfohrer. He is van 1970 bit 1980 in de Formel 1 antreeden un wurr 1974 Viezweltmeester. Clay Regazzoni fung sien Loopbahn 1963 an, is af 1965 in de Formel 3 antreeden un is 1967 van Brabham to den italieenschen Rennstall Tecno wesselt. 1968 is he in de Formel 2 fohren. 1969 weer he för en körten Tiet bi Ferrari, gung aber weer torüch to Tecno. 1970 fung, nu weer he all 30 Johr olt, sien Formel-1-Karriere bi Ferrari an un he wurr glieks Dart van de Weltmeesterschap. Parallel is he in dat Johr ok noch in de Formel 2 bi Tecno fohren un wurr dor Europameester. Nah een Johr 1973 bi B.R.M. kehr Regazzoni gemeensam mit sien Teamkolleeg Niki Lauda to Ferrari torüch. Dat Duo Lauda/Regazzoni führ in de folgend Johren de dormals spoodlos „Scuderia“ torüch an de Tipp, in dree Johren wunn Lauda 12mal un Regazzoni dreemal. Nah en van hüm veroorsakten Kollision mit Niki Lauda bi den Grooten Pries van Grootbritannien 1976 in Brands Hatch muss Regazzoni mit Enn’n van dat Johr dat Ferrari-Team verlaaten.
Michael Johnson „Mike“ Parkes (* 24. September 1931 in Richmond, Surrey, England; † 28. August 1977 in Riva presso Chieri, Italien) weer en britisch Automobilrennfohrer un Ingenieur. He hett in den 1960er un to Anfang van de 1970er Johren Formel-1- un Sportwagenrennen bestreeden. Mike Parkes sien Vader weer ehmalger Vörsitter vun den Automobilhersteller Alvis Cars. Parkes wurr in en Welt vun de Autos un den Motosport boren. He hett en Utbillen as Ingenieur bi de Rootes Group in Coventry maakt. Dor weer he bit 1962 beschäftigt, bit sien professionelle Rennfohrerkarriere anfung. 1955 hemm Mike Parkes un Tim Fry den Hillman Imp entwickelt, wat blots en Studie ween sull. 1957 kreeg Parkes en Inladung vun Lotus, in Le Mans Testfohrer to ween. Anfang vun de 1960er-Johren gung he ganz to’n Motorsport över, bit de Scuderia Ferrari hüm 1966 as Ingenieur un Testfohrer instellen dee, John Surtees to ersetten. Af 1962 is Parkes up Ferrari 250 GTO un Prototypen van Ferrari in de Sportwagen-Weltmeesterschap antreeden: Bit 1967 belegg he in disse Langstreckenrennen mit sien jewieligen Partnern fievmal den eersten, elfmal den tweeten un dreemal den darten Platz. In de Johren 1966 un 1967 hett he 6 Formel-1-Rennen för de Ferrari fohren. Glieks
Pingsten (von greeksch πεντηκοστή ἡμέρα, pentekostē hēmera, „de föfftigste Dag“) is de Naam vun dat Fest an den föfftigsten Dag nah Paaschen. Bovenhen is dat de teinste Dag nah Christi Himmelfohrt. De Pingstsönndag liggt dor jümmers üm in de Tiet twuschen den 10. Mai un den 13. Juni. De christlichen Karken fiert an düssen Dag dat Fest vun den Hilligen Geist. In de Apostelgeschicht vun dat Nee Testament warrt in dat 2. Kapitel vertellt, wie düsse Geist to Jesus siene Jüngers kamen is: „As nu de Pingstdag dor weer, dor seten se all tohoop un luern up dat, wat nu kamen scholl. Un dat duur nich lang, dor fung dat an to susen un to brusen vun’n Heven her, graad so, as wenn en Storm upkümmt, un in dat ganze Huus, wo se seten, weer dat to spören. Dor kregen se Tungen to sehn, as wenn dat Füerflammen weern. De delen sik wedder, un up jedeneen vun jem sett sik een dol. Un se wurrn all vull vun den Hilligen Geist, un se fungen an un spraken in annere Spraken, graad as de Geist jem dat ingeev, dat uttospreken“ (Nah de Översetten vun Johannes Jessen). Dat christlich Pingsten stammt vun
Bernard Jan Kardinal Alfrink (* 5. Juli 1900 in Nijkerk as Bernardus Johannes Alfrink; † 17. Dezember 1987 in Nieuwegein bi Utrecht) weer röömsch-kathoolsch Arzbischop vun Utrecht. Alfrink hett an dat Päpstlich Bibelinstitut in Rom un an de Bibelschool in Jerusalem studeert. An’n 15. August 1924 wurr he to’n Preester weeht un weer van 1929 bit 1933 as Seelsörger tätig. Van 1933 bit 1945 wark he as Perfesser för Bibelwetenschap in Rijsenburg, 1945 bit 1951 för Olt Testament in Nijmegen. Paapst Pius XII. hett hüm an’n 28. Mai 1951 to‘n Titulararzbischop vun Tyana un Koadjutorarzbischop vun de Arzdiözese Utrecht nöömt. De Bischopswehen kreeg he an’n 17. Juli 1951 dör den Apostoolschen Internuntius in den Nedderlannen, Paolo Giobbe. Mitkonsekratoren weern Josephus Hubertus Gulielmus Lemmens (nl), Bischop vun Roermond, un Johannes Hendrik Olav Smit, Titularbischop vun Paralus. Nah den Dood vun den Arzbischop vun Utrecht, Johannes de Jong, wurr Alfrink an‘n 31. Oktober 1955 de sien Nahfolger. Johannes XXIII. hett hüm an’n 28. März 1960 as Kardinalpreester mit de Titelkark San Gioacchino ai Prati di Castello in dat Kardinalskollegium upnommen. Alfrink hett van 1962 bis 1965 an dat Tweet Vatikaansch Konzil deelnommen, dat he dör sien Reformwillen präägt hatt. An’n 6. Dezember
Luděk Pachman (* 11. Mai 1924 in Bělá pod Bezdězem; † 6. März 2003 in Passau) weer en tschechisch-düütsch Schachspeler. Sien internatschonales Debüt geev he bi dat Turnier in Prag 1943, dat vun Weltmeester Alexander Alexandrowitsch Aljechin wunnen wurr. Pachman keem up den teihnten Platz. Tüschen 1946 un 1966 wurr he söben Mal Landmeester vun de Tschechoslowakei. 1950 wurde er Internationaler Meister, 1954 Großmeister. 1947 hett he sück in dat Zonenturnier Hilversum dör sien deelten tweeten Platz för dat Interzonenturnier qualifizeert, wo he 1948 in Saltsjöbaden Platz 17 (ünner 20 Deelnehmer) belegg. Dat Zonenturnier 1951 in Marienbad un Prag hett he vör László Szabó wunnen, so dat he ok an dat Interzonenturnier 1952 in Saltsjöbaden deelnehmen kunn, bi dat he den deelten 11. bit 13. Platz recken dee. 1955 nehm he an dat Interzonenturnier in Göteborg deel un keem up en deelten 10. bit 11. Platz. 1957 wunn he dat Zonenturnier in Dublin mit 14,5 Punkten ut 17 Partien (vör Pál Benkő, Svetozar Gligorić, Lothar Schmid un annern. Bi dat Interzonenturnier 1958 in Portorož verpass he up Platz 7 mit 11,5 Punkten ut 20 Partien blots knappe de Qualifikatschoon för dat Kandidatenturnier. Pachman nehm van 1952 bit 1966 an all
Karl Ernst Hermann Krause (* 10. September 1822 in Northeim; † 28. Mai 1893 in Rostock) weer en noorddütschen Historiker un Spraakforscher. He weer ok de Direkter an de grote Stadtschool in Rostock. De Forscher un Archivar Ludwig Krause weer sien Söhn. Wat he an Schriften nalaten hett, liggt hüüt in dat Archiv vun de Hansestadt Rostock. Des Olden Landes Ordeninge und Rechteboeke. Landrecht, Processordnung und Weisthümer des Alten Landes in der Landdrostei Stade. Pockwitz, Stade 1882 Karl Koppmann: Karl Ernst Hermann Krause. Biographische Skizze. Soltau's Verlag, Leipzig 1893
Ricardo Zunino (* 13. April 1949 in San Juan, Argentinien) is en ehmalger Formel-1-Rennfohrer. Zunino sien eerst Formel-1-Rennen weer de Groot Pries van Kanada in de Saison 1979 för dat Brabham-Team. Dor keem he up den söbenten Platz (noch vör Emerson Fittipaldi, Jan Lammers un Mario Andretti). Zunino keem blots in’t Auto, wiel de dormals tweefack öösterrieksch Weltmeester Niki Lauda nah dat eerste Training sien Rückträe verklort harr. Lauda keem 1982 torüch un weer twee Johr later weer Weltmeester. Bit to dat Enn’n van de Saison 1980 is Zunino achtmal för Brabham antreeden. Nah twee wiederen Rennen för dat Tyrrell-Team in de folgend Saison hett he sien Formel-1-Karriere mit en letzten Start bi den Grooten Pries van Argentinien 1981. Sien best Platzeeren in all tosommen 10 Formel-1-Rennen weer tweemal Platz 7, womit he aber kien WM-Punkte halen dee. Steve Small: Grand Prix Who is Who. Travel Publishing, London 1999, ISBN 1-902007-46-8. Ricardo Zunino. Mehr Biller, Videos oder Audiodateien to’t Thema gifft dat bi Wikimedia Commons. Ricardo Zunino bi Stats F1
Centerpartiet (De Zentrumspartei) ist en sweedsch politische Partei, de ok in’n sweedschen Rieksdag Sitten hett. Dat is en börgerliche Partei mit en Inslag to’n Grönen, de de Intressen vun de Landweertschap un de lütten Ünnernehmer vertreden deit. De Vörsitter vun de Partei is siet 2001 Maud Olofsson. Bi de letzten Rieksdagswahl 2006 hett de Centerpartiet 7,88 % vun de Stimmen un 29 vun 349 Sitten kregen. De Partei hett sik op europääsch Even an de ELDR anslaten In dat Johr 1913 weer de Partei Bondeförbundet (Buernbund) grünnt, welke de Intressen vun de Landweertschap wohrnehmen schüll. 1921 hett se sik vereenigt mit de 1915 grünnte Buernpartei Jordbrukarnas Riksförbund (Rieksverband vun de Buern). Tohopen gahn sünd de ünner den Naam Bondeförbundet, de bit 1958 bibehollen weer. Denn hett sik de Partei in Centerpartiet ümnöömt. In de eersten Johrteihnten weer Bondeförbundet en utsproken Intressenpartei, de teemlich konservativ för de Buern intreden is. Na de Weltweeertschapskries 1929, de ok de Bueree drapen hett, hett man denn en Afkamen slaten mit de Sozialdemokraten, wo Subventschonen för de Landweertschap un verscheeden Saken gegen de Arbeitslosigkeit in vereenbort weern. 1936 is ut de Tosamenarbeit denn en Koalitschoon in de Regeeren ut worrn, de bit to’n Anfang vun’n
Henri Pélissier (* 22. Januar 1889 in Paris; † 1. Mai 1935 in Dampierre-en-Yvelines) weer en franzöösch Radrennfohrer. Sien gröttste Erfolg weer de Sieg bi de Tour de France 1923 vör Ottavio Bottecchia un Romain Bellenger. Ok de Bargwertung hett he in dat Johr wunnen. Henri Pélissier weer en Radrennfohrer, de so goot as nie upgeven dee oder sück afhangen leet. He hörr all vör den Eersten Weltkrieg to de herutragend Persönlichkeiten vun de „heroischen Epoche vun den Radsport“. Bi de Tour de France 1924 hett Pélissier för en Schandaal sörgt, as he dat Rennen gemeensam mit sien Bröer Francis Pélissier (1894–1959) all up de darte Deelstreck beennen dee. Pélissier hett sück dormals düchtig doröver upreegt, dat hüm en Rennkommissar ahn vörher to fragen ünner sien Renntrikot greepen harr, um nahtokieken, off he en tweet Trikot dragen dee. Dat dormalige Reglement hett dat Dragen vun Trikots verboden, ebenso ok dat Wegsmieten vun en Trikot. Een Dag tovör harr Pélissier wiels dat Rennen en dorvan wegsmeeten, worup he twee Straafminüüt anreekend kreeg. In dissen Tosommenhang hemm Henri un Francis Pélissier den Journalisten Albert Londres bericht, wu se de Tour beleevt hemm. Se hem beschreeven, wu strapaziös disse Wettkamp för hör weer